CELEX: 62012CA0367
Language: el
Date: 2014-02-13 00:00:00
Title: Υπόθεση C-367/12: Απόφαση του Δικαστηρίου (τέταρτο τμήμα) της 13ης Φεβρουαρίου 2014 [αίτηση του Unabhängiger Verwaltungssenat des Landes Oberösterreich (Αυστρία) για την έκδοση προδικαστικής αποφάσεως] — Δίκη που κίνησε η Susanne Sokoll-Seebacher (Ελευθερία εγκαταστάσεως — Δημόσια υγεία — Άρθρο 49 ΣΛΕΕ — Φαρμακεία — Κατάλληλος εφοδιασμός του πληθυσμού σε φάρμακα — Άδεια λειτουργίας — Γεωγραφική κατανομή των φαρμακείων — Θέσπιση περιορισμών βάσει, ιδίως, δημογραφικού κριτηρίου — Ελάχιστη απόσταση μεταξύ των φαρμακείων)

29.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/9
            
         Απόφαση του Δικαστηρίου (τέταρτο τμήμα) της 13ης Φεβρουαρίου 2014 [αίτηση του Unabhängiger Verwaltungssenat des Landes Oberösterreich (Αυστρία) για την έκδοση προδικαστικής αποφάσεως] — Δίκη που κίνησε η Susanne Sokoll-Seebacher
   (Υπόθεση C-367/12) (1)
   
   (Ελευθερία εγκαταστάσεως - Δημόσια υγεία - Άρθρο 49 ΣΛΕΕ - Φαρμακεία - Κατάλληλος εφοδιασμός του πληθυσμού σε φάρμακα - Άδεια λειτουργίας - Γεωγραφική κατανομή των φαρμακείων - Θέσπιση περιορισμών βάσει, ιδίως, δημογραφικού κριτηρίου - Ελάχιστη απόσταση μεταξύ των φαρμακείων)
   2014/C 93/13
   Γλώσσα διαδικασίας: η γερμανική
   
      Αιτούν δικαστήριο
   
   Unabhängiger Verwaltungssenat des Landes Oberösterreich
   
      Διάδικος στην υπόθεση της κύριας δίκης
   
   Susanne Sokoll-Seebacher
   
      Παρισταμένης της: Agnes Hemetsberger, διαδόχου της Susanna Zehetner
   
      Αντικείμενο
   
   Αίτηση προδικαστικής αποφάσεως — Unabhängiger Verwaltungssenat des Landes Oberösterreich — Ερμηνεία των άρθρων 49 ΣΛΕΕ, καθώς και 16 και 47 του Χάρτη των Θεμελιωδών Δικαιωμάτων της Ευρωπαϊκής Ένωσης — Ρύθμιση κράτους μέλους βάσει της οποίας η χορήγηση αδείας ιδρύσεως και λειτουργίας φαρμακείου εξαρτάται από εκτίμηση περί των αναγκών της αγοράς η οποία στηρίζεται σε ορισμένα σύνθετα και σχεδόν μη προβλέψιμα κριτήρια
   
      Διατακτικό
   
   Το άρθρο 49 ΣΛΕΕ, ειδικότερα δε η απαίτηση περί συνεπούς επιδιώξεως του προς επίτευξη σκοπού, έχει την έννοια ότι αντιβαίνει σ’ αυτήν νομοθεσία κράτους μέλους, όπως η επίμαχη στην υπόθεση της κύριας δίκης, η οποία καθορίζει ως ουσιώδες κριτήριο για να διακριβωθεί αν υφίσταται ανάγκη ιδρύσεως φαρμακείου ανελαστικό όριο «ατόμων που θα εξακολουθήσουν να εφοδιάζονται», καθόσον οι αρμόδιες εθνικές αρχές δεν έχουν τη δυνατότητα παρεκκλίσεως από το όριο αυτό προκειμένου να λάβουν υπόψη τοπικές ιδιαιτερότητες.
   
      (1)  ΕΕ C 331 της 27.10.2012.